CELEX: 62013CA0678
Language: fi
Date: 2015-06-04 00:00:00
Title: Asia C-678/13: Unionin tuomioistuimen tuomio (seitsemäs jaosto) 4.6.2015 – Euroopan komissio v. Puolan tasavalta (Jäsenyysvelvoitteiden noudattamatta jättäminen — Arvonlisävero — Direktiivi 2006/112/EY — Liite III — Alennetun arvonlisäverokannan soveltaminen lääketieteellisiin välineisiin, apuvälineisiin ja muihin laitteisiin sekä farmaseuttisiin tarkoituksiin käytettäviin tuotteisiin)

20.7.2015   
            
            
               FI
            
            
               Euroopan unionin virallinen lehti
            
            
               C 236/11
            
         Unionin tuomioistuimen tuomio (seitsemäs jaosto) 4.6.2015 – Euroopan komissio v. Puolan tasavalta
   (Asia C-678/13) (1)
   
   ((Jäsenyysvelvoitteiden noudattamatta jättäminen - Arvonlisävero - Direktiivi 2006/112/EY - Liite III - Alennetun arvonlisäverokannan soveltaminen lääketieteellisiin välineisiin, apuvälineisiin ja muihin laitteisiin sekä farmaseuttisiin tarkoituksiin käytettäviin tuotteisiin))
   (2015/C 236/15)
   Oikeudenkäyntikieli: puola
   
      Asianosaiset
   
   
      Kantaja: Euroopan komissio (asiamiehet: L. Lozano Palacios ja D. Milanowska)
   
      Vastaaja: Puolan tasavalta (asiamies: B. Majczyna)
   
      Tuomiolauselma
   
   
               1)
            
            
               Puolan tasavalta ei ole noudattanut yhteisestä arvonlisäverojärjestelmästä annetun neuvoston direktiivin 2006/112/EY 96–98 artiklan, kun kyseisiä säännöksiä luetaan yhdessä direktiivin liitteen III kanssa, mukaisia velvoitteitaan, koska se on soveltanut alennettua arvonlisäverokantaa seuraaviin Puolan arvonlisäverolain (ustawa o podatku VAT) liitteessä 3, joka koskee lääketieteellisiä laitteita ja tuotteita sekä farmaseuttisia tuotteita, lueteltuihin tuotteisiin:
               
                           —
                        
                        
                           lääketieteelliset välineet, apuvälineet ja muut laitteet, joita ei ole tarkoitettu yksinomaan vammaisten henkilökohtaiseen käyttöön ja/tai joita ei ole tavanomaisesti tarkoitettu vammojen lievittämiseen tai hoitamiseen
                        
                     
                           —
                        
                        
                           muun muassa desinfiointiaineiden, farmaseuttisiin tarkoituksiin käytettyjen tuotteiden ja valmisteiden sekä kylpylätuotteiden kaltaiset tuotteet, jotka eivät ole terveydenhoidossa, tautien ehkäisyssä sekä lääketieteellisessä ja eläinlääketieteellisessä hoitotarkoituksessa tavanomaisesti käytettyjä tuotteita eivätkä raskaudenehkäisyyn ja naisten intiimihygieniaan tarkoitettuja tuotteita.
                        
                     
         
               2)
            
            
               Kanne hylätään muilta osin.
            
         
               3)
            
            
               Euroopan komissio ja Puolan tasavalta vastaavat omista oikeudenkäyntikuluistaan.
            
         
      (1)  EUVL C 61, 1.3.2014.